มันนี่ทูเดย์
หนี้กองทุนฟื้นฟูฯ ลดลง
20 ก.พ. 2560

หนี้กองทุนฟื้นฟูฯ ลดลง
ธนาคารแห่งประเทศไทย (ธปท.) โดยฝ่ายจัดการกองทุนเพื่อการฟื้นฟูและพัฒนาระบบสถาบันการเงิน (กองทุนฟื้นฟูฯ) รายงานว่า เดือน ม.ค.ปีนี้กองทุนฟื้นฟูฯ ชำระหนี้ได้รวม 5,641 ล้านบาท น้อยกว่าเดือนก่อนหน้าที่ชำระได้ 1.34 หมื่นล้านบาท แบ่งเป็น ชำระเงินต้นในส่วนพันธบัตรกู้เงินเพื่อชดเชยความเสียหายให้กับกองทุนฟื้นฟูฯ ในปี 2541 (เอฟดีไอ 1) 3,953 ล้านบาท และชำระดอกเบี้ยอีก 1,688 ล้านบาท ซึ่งทำให้ยอดหนี้รวมลดลงเหลือ 9.26 แสนล้านบาท
สัมมนาแจกเงินคนจน
คณะเศรษฐศาสตร์ มหาวิทยาลัยรังสิต จัดโครงการสัมมนาทางวิชาการ เรื่อง “แจกเงินคนจน...สวัสดิการหรือประชานิยม” ในวันที่ 26 ก.พ. 2560 เวลา 08.30-12.00 น. มีนายณรงค์ เพ็ชรประเสริฐ อาจารย์ประจำหลักสูตรเศรษฐศาสตร์การเมือง คณะเศรษฐศาสตร์ จุฬาลงกรณ์มหาวิทยาลัย ร่วมสัมมนา จัด ณ ห้องออดิทอเรี่ยม (11-101) อาคารรัตนคุณากร (ตึก 11) มหาวิทยาลัยรังสิต